Staggie op dagparool vrygelaatRashied Staggie toe hy in September op dagparool vrygelaat is. Foto: Nardus Engelbrecht/SAPA Manelisi Wolela, woordvoerder van die departement van korrektiewe dienste, sê Staggie se dagparool sal tot 17 September geld wanneer hy vir vol parool sal kwalifiseer tot sy vonnis in 2017 uitgedien is. Wolela sê Staggie se dagparool gaan met streng voorwaardes gepaard waaronder geen kontak met bendelede en slagoffers nie en dat hy nie alkohol of dwelms mag gebruik nie. Staggie is op 23 September op dagparool vrygelaat maar dit is in Desember teruggetrek nadat hy glo sy paroolvoorwaardes oortree het. Staggie is in 2003 tot 15 jaar tronkstraf gevonnis op aanklagte van ontvoering en verkragting. In 2004 is hy tot 13 jaar tronkstraf gevonnis weens wapendiefstal. Die vonnisse is gelyklopend uitgedien en hy het 11 jaar tronkstraf uitgedien voor hy die eerste keer op dagparool vrygelaat is. Lees ook: Staggie kry weer dagparool Staggie sy parool kwyt Staggie: Van geharde bendeleier tot skoonmaker